Pri náhodnom pichnutí sa ihlou ktorá obsahuje infikovanú krv, síce riziko prenosu existuje, ale je extrémne malé. Podľa štúdií je to 0,3% - 0,4%. Pokiaľ hovoríme o náhodnom pichnutí sa, doposiaľ nebol zaznamenaný prípad infikovania sa vírusom HIV prostredníctvom ihly obsahujúcej HIV pozitívnu krv mimo zdravotníckeho zariadenia.
POZOR! V tejto odpovedi zohľadňujeme NÁHODNÉ pichnutie sa. Zdieľanie ihiel a striekačiek pri injekčnom užívaní patrí naopak medzi vysoko rizikové aktivity z hľadiska prenosu HIV.